ΓΡΑΠΤΗ ΕΡΩΤΗΣΗ E-2141/99

υποβολή: Concepci Ferrer (PPE-DE) προς την Επιτροπή

(24 Νοεμβρίου 1999)

Θέμα: Συνεννοήσεις με τους παράγοντες του προγράμματος AL-INVEST

Στις 23 Σεπτεμβρίου τ.έ. η Επιτροπή ΑΧΛΑΑ (Αναπτυσσόμενες Χώρες Λατινικής Αμερικής και Ασίας) ενέκρινε ένα νέο οικονομικό πλαίσιο του προγράμματος AL-INVEST για τα επόμενα τέσσερα έτη. Κατά τα φαινόμενα, οι παράγοντες του προγράμματος δεν μπόρεσαν καν να μετάσχουν στις προπαρασκευαστικές συζητήσεις" συγκεκριμένα, δεν ζητήθηκε καθόλου η γνώμη της ευρωπαϊκής πλευράς, ενώ η λατινοαμερικανική πλευρά δεν συνεδρίασε με την ευρωπαϊκή παρά μόνον μία φορά.

Δεν θεωρεί η Επιτροπή ότι θα ήταν απαραίτητο να δημιουργηθεί ένα σύστημα επικοινωνίας το οποίο να εξασφαλίζει κάποια προσέγγιση με τους ενδιαφερόμενους, ώστε να βελτιωθεί η αποτελεσματικότητα του προγράμματος αυτού και να εξασφαλισθεί η διαφάνεια τωνπηρεσιών της Επιτροπής όπως ζητεί το Κοινοβούλιο;

Απάντηση του κυρίου Patten εξ ονόματος της Επιτροπής

(6 Δεκεμβρίου 1999)

Όσον αφορά το πρώτο σκέλος της ερώτησης, η Επιτροπή επιθυμεί ναπογραμμίσει ότι τίποτα δεν μπορεί να αντικαταστήσει την απευθείας επαφή με τους παράγοντες του προγράμματος. Προς το σκοπό αυτό, διοργανώθηκαν κατά το 1998 (στο Λονδίνο) και κατά το 1999 (στη Βαρκελώνη) συνεδριάσεις, γνωστές με την ονομασία Connect, οι οποίες για δυο περίπου ημέρες επέτρεψαν στους παράγοντες του προγράμματος να ανταλλάξουν ιδέες με την Επιτροπή (εκτός από τις απευθείας επαφές μεταξύ παραγόντων για την προετοιμασία των προτάσεων για συναντήσεις των επιχειρήσεων, που αποτελούν την κύρια δραστηριότητα των Connect). Καθεμιά από τις συνεδριάσεις αυτές επέτρεψε να διενεργηθεί απολογισμός όλων των τεχνικών, διοικητικών και χρηματοοικονομικών πλευρών που αποτελούν εξίσου προϋποθέσεις επιτυχίας του προγράμματος. Η συνεδρίαση Connect θα διοργανώνεται κάθε χρόνο κατά το τελευταίο τρίμηνο από το 2000 έως και το 2004. Επιπλέον, θα πραγματοποιούνται άμεσες και επιμέρους επαφές με τους παράγοντες του προγράμματος, εφόσον απαιτείται, τόσο με ηλεκτρονικό όσο και με κανονικό ταχυδρομείο. Εκτός αυτών, λειτουργεί πλέον ιστοσελίδα της οποίας το εσωτερικό σκέλος («members only») προορίζεται για τους παράγοντες του προγράμματος (www.al-invest.org). Τελικά, έως το τέλος του έτους 2005, θα λειτουργεί τεχνική γραμματείαποστήριξης και παροχής συμβουλών στους παράγοντες του προγράμματος.

Τα μέτρα αυτά δείχνουν την έκταση του συστήματος επικοινωνιών που έχει τεθεί στη διάθεση των παραγόντων του προγράμματος.

Όσον αφορά τις διασκέψεις που διοργανώθηκαν το 1999 και συνδέονται άμεσα με τη φάση 2 του Al-Invest, θα πρέπει ναπογραμμιστούν τα εξής: ευρωπαίοι παράγοντες (Φεβρουάριος 1999)" λατινο-αμερικανοί παράγοντες (Ιούνιος 1999)" ευρωπαίοι και λατινο-αμερικανοί παράγοντες (Οκτώβριος 1999, Connect, Βαρκελώνη).

Μία μόνο σημαντική αλλαγή πραγματοποιήθηκε στο χρονοδιάγραμμα: η παρουσίαση της φάσης 2 στην επιτροπή PVD-ALA έγινε στις 23 Σεπτεμβρίου 1999 αντί για τις 14 Οκτωβρίου 1999: είναι πιθανό η αλλαγή αυτή να ξάφνιασε κάπως ορισμένους παράγοντες του προγράμματος. Ο λόγος της αλλαγής αυτής είναι απλός: κατάυτόν τον τρόπο, είναι δυνατό να δεσμευτούν τα δημοσιονομικά μέσα για τη φάση 2 Οκτωβρίου 1999 (αντί για το 2000, όπως προβλεπόταν αρχικά) και να αποφευχθεί με τον τρόπο αυτό κάθε άλλη λύση που εξυπηρετεί τη συνέχεια μεταξύ της φάσης 1 και της φάσης 2 του Al-Invest.

Εξάλλου, η Επιτροπή έλαβε, εγκαίρως, τις συστάσεις που διατύπωσαν οι ισπανικές Coopecos μετά τη συνεδρίαση της 20ης Σεπτεμβρίου 1999 και σκοπεύει να δώσει σάυτές την κατάλληλη συνέχεια.